রামমোহন রায়
রামমোহন রায় কলকাতায় আগস্ট ২০, ১৮২৮ সালে ইংল্যান্ড যাত্রার আগে দ্বারকানাথ ঠাকুরের সঙ্গে যৌথ উদ্যোগে ব্রাহ্মসমাজ স্থাপন করেন। পরবর্তীকালে এই ব্রাহ্মসমাজ এক সামাজিক ও ধর্মীয় আন্দোলন এবং বাংলার পুনর্জাগরণের পুরোধা হিসাবে কাজ করে।
বরানগর মঠ
১৯৬৩ সালের ২৫ জানুয়ারি রামকৃষ্ণ মিশনের সন্ন্যাসী স্বামী রামানন্দের তত্ত্বাবধানে বরানগরের স্থানীয় বাসিন্দারা "বরানগর মঠ সংরক্ষণ সমিতি" নামে একটি সোসাইটি স্থাপন করেন। বরানগর মঠের জমি সংরক্ষণ ও পুনর্গঠন করাই ছিল সমিতির উদ্দেশ্য। সেই সময় মূল মঠ এলাকার আশেপাশে অনেক বাড়ি, দোকান ও বস্তি গড়ে উঠেছিল। মঠে আদি জমির ওপর গড়ে ওঠা একটি বাগানের খানিকটা সমিতির দখলে আসে। এর পর সেখানে স্থানীয় গরিব বস্তিবাসীদের জন্য দাতব্য হোমিওপ্যাথি চিকিৎসাকেন্দ্র ও স্বামী বিবেকানন্দ দাতব্য কোচিং সেন্টার গড়ে ওঠে। ধীরে ধীরে সামাজিক পরিষেবামূলক কাজের পরিধি বৃদ্ধি পায়। গদাধর শিশু বিকাশ কেন্দ্র নামে একটি স্কুলও খোলা হয়। পরে একটি সাধারণ গ্রন্থাগার খুলে নিয়মিত ধর্মীয় বক্তৃতার আয়োজন করা হতে থাকে।